
Parlamentul  României

Camera  Deputaţilor

Comisia pentru industrii                                               Comisia pentru buget,

             şi servicii                                                                  finanţe şi bănci

  Bucureşti, 08.04.2003                                                     Bucureşti, 08.04.2003

            Nr.23/58/2002                                                             Nr.22/77/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra propunerii legislative privind programele de offset, iniţiată de domnii deputaţi Constantin Niţă şi Valeriu Zgonea, transmis cu adresa nr.682 din 6 decembrie 2001.



În raport de obiectul şi conţinutul său, proiectul face parte din categoria legilor ordinare.

                PREŞEDINTE,                                          PREŞEDINTE,

                  István Antal                                      Prof.dr. Florin Georgescu

RAPORT  COMUN

asupra propunerii legislative privind programele de offset



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii şi Comisia pentru buget, finanţe şi bănci au fost sesizate, spre dezbatere şi avizare în fond, cu propunerea legislativă privind programele de offset, iniţiată de domnii deputaţi Constantin Niţă şi Valeriu Zgonea, transmisă cu adresa nr.682 din 6 decembrie 2001, înregistrată sub nr.23/58 din 14 martie 2002, respectiv 22/77 din 11 februarie 2002.



În raport cu obiectul şi conţinutul său, proiectul de lege face parte din categoria legilor ordinare.



Proiectul de lege este însoţit de:



- avizul Comisiei pentru politică economică, reformă şi privatizare;



- avizul Comisiei pentru sănătate şi familie;



- avizul Consiliului Legislativ;



- punctul de vedere al Guvernului.



În şedinţele din 13 şi 20 martie 2003, membrii Comisiei pentru industrii şi servicii şi ai Comisiei pentru buget, finanţe şi bănci, în conformitate cu prevederile art.60 din Regulamentul Camerei Deputaţilor, au dezbătut propunerea legislativă privind programele de offset şi au hotărât, cu unanimitate de voturi, respingerea propunerii legislative privind programele de offset.



Propunerea legislativă a fost respinsă deoarece este în contradicţie cu proiectul de Lege de aprobare a Ordonanţei de urgenţă a Guvernului nr.189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, adoptat de Comisia pentru industrii şi servicii.



La lucrările Comisiei pentru industrii şi servicii au fost prezenţi 21 deputaţi din totalul de 25 membri ai comisiei, iar la Comisia pentru buget, finanţe şi bănci au fost prezenţi 23 deputaţi din totalul de 25 membri ai comisiei.



Au participat ca invitaţi din partea Ministerului Apărării Naţionale: dl. Gheorghe Matache - secretar de stat, dl. Gheorghe Mocanu - consilier juridic, dl. Ştefan Marin - şef secţie; din partea Ministerului Dezvoltării şi Prognozei: dl.Gheorghe Ţiplica - secretar de stat; din partea Ministerului Industriei şi Resurselor: dl. Ilie Marinică - director general adjunct; din partea Ministerului Finanţelor Publice: doamna Raluca Marţian.

               PREŞEDINTE,                                          PREŞEDINTE,

                 István Antal                                    Prof.dr. Florin Georgescu

                SECRETAR,                                                SECRETAR,

               Aurelia Vasile                                           Dr. Daniel Ionescu

                       Expert,                                                                         Consilier,         

                Silvia Vlăsceanu                                                            Alexandru Onete                                    

